บิ๊กบจ.พาเหรดซื้อขายหุ้นบริษัทกำไรกระเป๋าตุง
บิ๊ก บจ.ลุยซื้อหุ้นดักหน้าถ้อยแถลงธนาคารกลางสหรัฐที่พร้อมอัดมาตรการกระตุ้นเศรษฐกิจ ด้าน TUF–CPF ขายทำกำไร
5 ก.ย. 2555

บิ๊ก บจ.ลุยซื้อหุ้นดักหน้าถ้อยแถลงธนาคารกลางสหรัฐที่พร้อมอัดมาตรการกระตุ้นเศรษฐกิจ ด้าน TUF–CPF ขายทำกำไร 
รายงานข่าวจากสำนักงานคณะกรรม การกำกับหลักทรัพย์และตลาดหลักทรัพย์ (กลต.) เปิดเผยว่า สำนักงานได้รับรายงานการซื้อขายหุ้นของผู้บริหารจดทะเบียน (บจ.) ซึ่งทำรายงานระหว่างวันที่ 30-31 ส.ค. 
นายปราเสริฐ ปราสาททองโอสถ ซื้อหุ้น บริษัท กรุงเทพดุสิตเวชการ (BGH) จำนวน 6.03 แสนหุ้น ที่ราคาเฉลี่ย 102.44 บาท เป็นเงินรวม 57.71 ล้านบาท นายปริญญ์ จิราธิวัฒน์ ซื้อหุ้นเซ็นทรัลพัฒนา (CPN) จำนวน 3.9 หมื่นหุ้น ที่ราคา 52 บาท เป็นเงิน 2.02 ล้านบาท นายยศ เอื้อชูเกียรติ ซื้อหุ้นบริษัท ปูนซิเมนต์ (SCC) รวม 8 หมื่นหุ้น ที่ราคาเฉลี่ย 327.31 บาท เป็นเงินรวม 26.17 ล้านบาท นายบุญเกียรติ โชควัฒนา ซื้อหุ้นบริษัท ประชาอาภรณ์ (PG) จำนวน 3 แสนหุ้น ที่ราคา 13.30 บาท เป็นเงิน 3.99 ล้านบาท นายประทีป ทีปกรสุขเกษม ซื้อหุ้นบริษัท ผลิตภัณฑ์คอนกรีตชลบุรี (CCP) จำนวน 1 แสนหุ้น ที่ราคา 3.84 บาท เป็นเงิน 3.84 แสนบาท นายไพบูลย์ เฉลิมทรัพยากร ซื้อหุ้น ยูนิมิต เอนจิเนียริ่ง (UEC) จำนวน 1.52 แสนหุ้น ที่ราคา 3.2 บาท เป็นเงิน 4.75 แสนบาท 
นอกจากนี้ ยังมีผู้บริหาร บจ.ที่ขายหุ้นออกมาเช่นกัน นายชวน ตั้งจันสิริ ขายหุ้นบริษัท ไทยยูเนี่ยน โฟรเซ่น โปรดักส์ (TUF) จำนวน 2 แสนหุ้น ที่ราคาเฉลี่ย 73.16 บาท ได้เงิน 14.63 ล้านบาท 
ทั้งนี้ ที่ผ่านมาราคาหุ้นบริษัทเหล่านี้ได้ปรับตัวเพิ่มขึ้น หลังธนาคารกลางสหรัฐ (เฟด) ออกมาระบุว่าพร้อมออกมาตรการกระตุ้นเศรษฐกิจ